Jelen előterjesztés célja az agrár szakképesítésekre szervezhető mestervizsgák szakmai és vizsgakövetelményeinek felülvizsgálata, a hatályos jogszabályi környezethez való illeszkedés kialakítása, az elavult szabályozás megújítása átfogó, új rendelet kiadásával.

Az előterjesztésben foglalt új rendelet tervezete javaslatot tesz olyan új szakképesítések felvételére, ahol a szakma képviselői kezdeményezik és igénylik a mesterképzést, mert az elismerésről szóló mesteroklevél a szakma gyakorlása kapcsán hozzáadott értéket képvisel számukra, és segíti a pozitív bizalmi viszony kialakítását mind a vevők, mind pedig a szakmai partnerek oldaláról. Ilyen szakmák a gyümölcspálinka-gyártó, a sajtkészítő, a vincellér, a kutyakozmetikus és a patkolókovács.